సినిమా స్క్రిప్ట్ & రివ్యూ : రివ్యూ..
రచన –దర్శకత్వం : త్రివిక్రమ్
అల్లు అర్జున్, సమంతా, నిత్యా మీనన్, ప్రకాష్ రాజ్, రాజేంద్ర ప్రసాద్, ఉపేంద్ర, స్నేహ, బ్రహ్మానందం, ఎమ్మెస్, అలీ తదితరులు.
సంగీతం : దేవీశ్రీ ప్రసాద్ కెమెరా : ప్రసాద్ మూరెళ్ళ
బ్యానర్ : హారికా అండ్ హాసిని క్రియేషన్స్
నిర్మాత : ఎస్. రాధాకృష్ణ
విడుదల : ఏప్రెల్ 9, 2015 సెన్సార్ : U/A
కుటుంబ కథా చిత్రాలు కూడా పరిణామం చెందాయి. తిరగమోత కథలకి ప్రతిగా 'మనం', 'దృశ్యం' లాంటి అగ్రతారాగణ కుటుంబ కథా చిత్రాల ఘన విజయాల్ని చూశాం. కథో పాత్రో కొత్తదనంతో కూడుకుని ఉన్నప్పుడే ఇలాటి ఘన విజయాలు ఈ కాలంలో సాధ్యమయ్యాయి. రెండూ పాత తిరగమోతే అయినప్పుడు క్రేజీ కాంబినేషన్లు కూడా కాపాడే పరిస్థితి కన్పించడం లేదు. ఇలాటి భారీ సినిమాల్ని గట్టెక్కించాలంటే తప్పనిసరిగా అది కిల్లర్ స్టోరీ అయివుండాలి. బాక్సాఫీసు వసూళ్ళని ఎక్కడికక్కడ కిల్ చేసి తినేసే కథని కిల్లర్ స్టోరీ అంటారు. కానీ ఆ కిల్లర్ స్టోరీ కూడా బకాసురుడిలా కలెక్షన్లని ఆరగించాలంటే దాని సీక్వెన్సుల్ని స్క్రీన్ ప్లే దిగ మింగి కూర్చోకూడదు- ఇది కామన్ సెన్సే. ఒక్కొక్కప్పుడు గత సినిమా సక్సెస్ హేంగోవర్ లోంచి బయటికి రాలేనప్పుడు ఇలాటి అలసత్వం వచ్చేస్తుంది. దీని మూల్యం భారీగానే చెల్లించుకోవాల్సి వుంటుంది. 'అత్తారింటికి దారేది' మీది మమకారాన్ని చంపుకోలేక 'అబ్బాయి విలువలకి వేల్యూ ఏది' గా తీయాలనుకున్నప్పుడు 'షోలే- షాన్' ల సంగతే పునరావృతమవక తప్పదేమో అనివార్యంగా..
అల్లు అర్జున్- త్రివిక్రమ్ ఒక క్రేజీ కాంబినేషన్ అనుకున్నారు అభిమానులు. ఆ హుషారుతో థియేటర్లకి వెళ్తే ఇలాటి సినిమాలో ఉండాల్సిన కిక్ – పెప్ – పంచ్ – యూత్ అప్పీల్ మొదలైనవాటిని అయోమయంగా వెతుక్కోవాల్సిన పరిస్థితి. అన్ని అపార వనరులు కలిగివుండే బిగ్ షాట్సే కమర్షియల్ సినిమాని కమర్షియల్ సినిమాలాగా తీయలేక పోతే ఇంకెవరు తీయాలన్న ప్రశ్న వస్తుంది.
బిగ్ కమర్షియల్స్ లో కథని ఆశించకూడదనే వరకైతే ఎలాగో సర్దుకుపోవచ్చు. కానీ కమర్షియల్ విలువల్ని కూడా ఆశించకూడదు అన్నట్టుగా సినిమా తీయడం మాత్రం దారుణమే.
హీరో అన్నాక డీ ఫాల్ట్ గా అన్ని సద్గుణాలూ, విలువలే వుంటాయి- ఇంకా తండ్రి నుంచి నేర్చుకున్న విలువలంటూ గొడవేమిటి? అసలు ఈ సినిమాకి ఏంతో అత్యవసరమున్న కమర్షియల్ విలువలకి ఓ నమస్కారం పెట్టి, తన తండ్రి విలువలంటూ పట్టుకు పాకులాడే ఈ కొడుకు కథ అసలెలా తెరకెక్కిందో ఓసారి చూద్దాం!
'వి' ఫర్ విలువల గురించి పాఠాలు!
విరాజ్ ఆనంద్ ( అల్లు అర్జున్ ) ఆంధ్రా- తమిళనాడు సరిహద్దులోని ఒక గ్రామంలో ప్రత్యర్ధి దేవరాజ్ నాయుడు ( ఉపేంద్ర ) ముఠాతో నువ్వా- నేనా అన్నట్టున్న తీవ్ర పోరాట ఘట్టంలో వున్నప్పుడు, క్షణమాగి తనగురించి ఆలోచించుకోవడం మొదలెడతాడు ( ఆ సమయంలో అదెలా కుదురుతుందని అడగవద్దు) ఆ ఆలోచనలే అతడి మొత్తం కథ. అతడి స్వగతంలో ఫ్లాష్ బ్యాక్. దాని ప్రకారం తను సత్యమూర్తి ( ప్రకాష్ రాజ్ ) అనే సత్యవంతుడైన వ్యాపార వేత్త కొడుకు. తనకి తల్లి ( పవిత్రా కిషోర్ ), అన్న (వెన్నెల కిషోర్ ), వదిన ( సింధు తులానీ ) వాళ్ళ కూతురూ కుటుంబ సభ్యులుగా వుంటున్నారు. మూడొందల కోట్ల వ్యాపార సామ్రాజ్యానికి అధిపతి అయిన తండ్రి సత్యమూర్తి అడిగిన వాళ్లకి లేదనకుండా సాయం చేస్తూంటాడు. డబ్బు కంటే మానవ సంబంధాలు విలువైనవి అన్న అతడి నమ్మకాన్ని విరాజ్ పుణికి పుచ్చుకుంటాడు. తండ్రికున్న వ్యాపారం పట్టకుండా జాల్సాగా తిరిగే ఇరవై యేడేళ్ళ తనకి పల్లవి ( అదా శర్మ ) తో నిశ్చితార్ధం కూడా జరుగుతుంది. దీన్ని పురస్కరించుకుని బ్యాచిలర్ పార్టీకి బార్సిలోనా వెళ్లి బార్లో ఎంజాయ్ చేస్తున్నప్పుడు, రోడ్డు ప్రమాదంలో తండ్రి మరణవార్త షాకింగ్ గా తగుల్తుంది. తిరిగి వస్తే అన్నకి ఆ తండ్రి మరణంతో మతి చలించి, వ్యాపారం కుప్పకూలి ఆస్తులు అప్పులోళ్ళ పరం చేయాల్సిన పరిస్థితి. చేయకుండా ఐపీ పెట్టి ఎగ్గొట్ట వచ్చు. కానీ తండ్రి విలువలు అవికావు. దీంతో ఆస్తిపాస్తులు వదులుకుని కుటుంబ సభ్యులతో రోడ్డు మీదికొస్తాడు. ఈ పరిస్థితితో పెళ్లి కూడా క్యాన్సిల్ అవుతుంది.
ఒక ఫ్రెండ్ నడుపుతున్న ఈవెంట్ మేనేజ్ మెంట్ కంపెనీలో ఆ ఫ్రెండ్ ప్రోద్బలంతో చేరతాడు. అలా ఓ పెళ్లి పనుల నిర్వహణకి ఒక చోటికి వెళ్లేసరికి ఆ పెళ్లి కూతురు పల్లవే అని తెలుస్తుంది. ఇది కూడా ఓర్చుకుంటాడు. అక్కడ ఇదే పెళ్ళికి వచ్చిన పల్లవి ఫ్రెండ్ షుగర్ వ్యాధి సమీరా ( సామంత) తో ప్రేమలో పడతాడు. ఈమె ఎవరో కాదు- తండ్రికి బద్ధ శత్రువైన సాంబశివరావు ( రాజేంద్రప్రసాద్) కూతురే. మొదట ఈ ప్రేమకి ససేమిరా అన్న ఇతను ఒక ఐడియా తట్టి షరతు పెడతాడు. దాని ప్రకారం సత్యమూర్తి తనకో లిటిగేషన్ ల్యాండ్ అంట గట్టాడు. సగం ల్యాండ్ కబ్జా చేసిన దేవరాజ్ నాయుడు దగ్గర ఆ సగం ల్యాండ్ తాలూకు పత్రాలున్నాయి. అవి తీసుకొస్తే సమీరా నిచ్చి పెళ్లి చేస్తానంటాడు సాంబశివరావు. దేవరాజ్ నాయుడు ఫ్యాక్షనిస్టు. అతి క్రూరుడు. అయినా సరే ఇతడి దగ్గర్నుంచి ఆ కాగితాల్ని ఫలానా ఈ గడువులోగా తీసుకొస్తానని సవాలు విసిరి వెళ్ళిపోతాడు విరాజ్.
ఇదీ విషయం. ఇక్కడ్నించీ ఇతను నేస్తం పరంధామయ్య ( అలీ) తో కలిసి ఆ దేవరాజ్ నాయుడింట్లో ఎలా పాగావేశాడు, అక్కడ ఒక దాడిలో దేవరాజ్ ని కాపాడి ఎలా ఆ పత్రాలకి మార్గం సుగమం చేసుకున్నాడు, దీనికి దేవరాజ్ తన చెల్లెలు వల్లి ( నిత్యా మీనన్) ని పెళ్లి చేసుకోవాలని పెట్టిన షరతుతో ఎలా ఇరుకున పడ్డాడు- ఇవన్నీ ఎలా తన విలువల ఆధారిత వ్యూహ ప్రతివ్యూహాలతో పరిష్కరించుకున్నాడూ, తండ్రి పరువు ప్రతిష్టల్ని ఎలా నిలబెట్టాడూ అన్నది ఈ సెకండాఫ్ కథ.
'ఈ' ఫర్ ఎకనమికల్ అర్జున్!
సినిమా ప్రారంభించింది మొదలు పెను విషాదాన్ని మోస్తున్న హీరో పాత్ర అవడం చేత అల్లు అర్జున్ మార్కు విలక్షణ నటనకి ఆస్కారమే లేకుండా పోయింది. ఏమంటే బుద్ధిపూర్వకంగా పాత్ర స్థాయికి దిగి వచ్చి పోషించినట్టు స్టేట్ మెంట్లు. ఇలాటి నేలకి దిగిన పాత్రలు పోషించాలంటే ఇంత భారీ బడ్జెట్ సినిమా తీయనవసరం లేదు- భారీ సినిమా భారీ విన్యాసాల్నే కోరుకుంటుంది. అమీర్ ఖాన్ ఒకప్పుడు నటించిన 'రాఖ్' ( బూడిద) లాంటి ఆఫ్ బీట్ సినిమా తీసుకోవచ్చు తక్కువ బడ్జెట్ లో. వెంకటేష్ డౌన్ ప్లే చేసిన పాత్రతో 'దృశ్యం' కూడా ఇలాటి కోవకి చెందినదే బడ్జెట్ పరంగానూ. ఇది ప్రయోగాలు చేసినప్పటి సంగతి. కానప్పుడు బయ్యర్లందరూ ఎన్నో ఆశలు పెట్టుకుని రిస్క్ తీసుకునే ఇలాటి బిగ్ కమర్షియల్స్ లో ఇమేజి మేకోవర్లు అంటూ ప్రయోగాలు చెయ్యనే కూడదు.
పాత్రని బట్టే నటన కాబట్టి, ఈ పాత్రకి కుటుంబ విషాదం, బరువు బాధ్యతలే గాకుండా, అదనంగా అస్తమానం ఆ చనిపోయిన తండ్రి నామస్మరణతో, ఆయనగారి విలువల జపమే అవడంతో, కుదేలైపోయింది పాత్ర. కాబట్టి దీనికి తగ్గట్టే పొదుపుగానే తన మార్కు విన్యాసాల్ని వాడుకోవాల్సి వచ్చింది. కామెడీకి, అల్లరికి, చిలిపి తనాలకీ అన్నిటికీ ఎకానమీ పాటించాల్సి వచ్చింది. ప్రేక్షకులు తననుంచి ఏదైతే ఆశిస్తారో అది ఇవ్వలేని గాంభీర్యాన్ని పాత్రపరంగా పులుముకోవాల్సి వచ్చింది.
అందరి జీవితాల్లో ఎప్పుడో ఒకప్పుడు తండ్రులు చనిపోతూనే వుంటారు. అంతమాత్రాన తండ్రుల అబ్సెషన్ తో బతికేయడమేనా? ఇంకో ధ్యాస ఉండదా? హీరో అన్నకి ఆ తండ్రితో వున్న అంత బలీయమైన బంధమేమిటో చూపలేదు గానీ, తండ్రి మరణంతో అతణ్ణి మతిస్థిమితం కోల్పోయిన వాడిలా చూపించు కొచ్చారు. హీరో కూడా ఇతడికేమీ తీసిపోనట్టు నిత్యం తండ్రి నామస్మరణ తో, విలువల జపంతో మానసికంగా అబ్సెసివ్ కంపల్సివ్ డిసార్డర్ కి లోనైనట్టే ప్రవర్తిస్తున్నాడు. తండ్రి చనిపోయాక, ఆయన విలువలెంటో చెప్పేసి అక్కడితో ఆ ఫిలాసఫీని హీరో ఇన్నర్ వరల్డ్ కి పరిమితం చేసివుంటే, హీరో ఔటర్ వరల్డ్ లో స్వేచ్ఛాజీవి అయిపోయేవాడు. ఈ character arc చైతన్యవంతమైన కమర్షియల్ సినిమా కథనాని కెంతో అవసరం. పాత్ర చిత్రణ దెబ్బ తినే సమస్యే లేదు. తత్ఫలితంగా రకరకాల విన్యాసాలతో ప్రేక్షకుల్ని ఆకట్టుకునే వాడు.
ఒక సూఫీ కథలో ఒకడు తనకి ఈ సంచీలో చిరిగిన బట్టలు తప్ప జీవితంలో ఏమీ మిగల్లేదని, ఆనందమే లేకుండా పోయిందనీ ఏడుస్తూ వుంటే, ఇది గమనించిన ఇంకొకడు ఆ సంచీ లాక్కుని పారిపోతాడు. వీడు ఇంకింత ఘోరంగా ఏడుస్తూ వెంటపడితే దూరంగా పొదల్లో ఆ సంచీ కన్పిస్తుంది. దాన్ని ప్రాణంలో ప్రాణంలా పొదివి పట్టుకుని- నా సంచీ నాకు దొరికింది, నా సంచి నాకు దొరికిందోచ్ - అని ఆనందభరితుడై అరుస్తాడు. ఇది గమనిస్తున్న సంచీ లాక్కున్న వాడు- వెధవకి ఇప్పుడు తెలిసివచ్చింది ఆనందమంటే ఏంటో!- అనుకుంటాడు. ఎంత చిన్న చర్యతో ఎంత పెద్ద జీవిత సత్యం? అల్లుఅర్జున్ పాత్ర కూడా తన ఇన్నర్ ఫిలాసఫీని ఔటర్ వరల్డ్ లో, ఇంత పంచ్ వున్న హాస్య ధోరణిలో వినోదాన్ని పండిస్తూ అక్కడక్కడా చెప్పి ఉండొచ్చు.
లోన విషాదాన్ని దాచుకుని పైకి హుషారుగా తిరిగినప్పుడే అది డైమెన్షన్స్ తో కూడిన ఇంటరెస్టింగ్ క్యారక్టర్ అవుతుంది. లేకపోతే సింగిల్ షెడ్ లో ఫ్లాట్ క్యారక్టర్ లా ఉండిపోతుంది. ఇక్కడేం జరిగి వుండాల్సిందంటే, చివరా ఖర్లో మాత్రమే క్లయిమాక్స్ లో- తనతో ఆటలాడుకున్న వాళ్ళకీ , తండ్రిని పరిహసించిన వాళ్ళకీ, క్లాసు పీకుతూ ఒకేసారి తండ్రి నుంచి పుణికి పుచ్చుకున్న తన ఫిలాసఫీని తేటతెల్లం జేసివుంటే సరిపోయేది. ఒక యాక్టివ్ పాత్రగా తను పాల్పడిన రకరకాల చర్యలకి చివర్లో మాత్రమే వివరణ నిస్తూ, తన ఇన్నర్ ఫిలాసఫీని వెల్లడించి కథని sum-up చేసి వుంటే..
1. ప్రతిదానికీ రామాయణ మహాభారతాల ఉటంకింపులు తప్పేవి. ఈ దర్శకుడి అభిమాన దర్శకుడు, రచయితలైన బాపు- రమణలు కూడా ఎంత రామ భక్తులై రామాయణాన్నే మార్చి మార్చి సినిమాలు తీసినా ఎక్కడా రామాయణం లోంచి కొటేషన్లే చెప్పలేదు. అది ప్రేక్షకులు ఫీలయ్యేట్టు సన్నివేశ కల్పన చేశారు. ప్రేక్షకులు తెలివితక్కువ వాళ్ళనుకుని రాముడే మన్నాడో, సీత ఏమన్నదో ఇంకా పాఠాలు చెప్పలేదు. అది ప్రేక్షకులు ఫీలయ్యే సబ్ టెక్స్ట్ అనే సృజనాత్మక అంగం వున్న క్లాస్ క్రియేషన్, ఇది సబ్ టెక్స్ట్ మిగల్చని, ప్రేక్షకుల్ని విసిగించే నీతిసూత్రాలతో మెట్టు దిగిన 'బి' గ్రేడ్ మూవీ చేష్ట మాత్రమే.
2. అల్లు అర్జున్ పాత్ర తన కుటుంబ సభ్యులతో అలా విషాదభరిత వాతావరణంతో కాకుండా సరదా సరదా సీన్లు లాక్కోచ్చేది. విషాదం తనలోనూ వుంది. అయితే వాళ్ల విషాదాన్ని మరిపించడానికి నవ్వులు పండిస్తే పాత్రేమీ దెబ్బ తినిపోదుగా? హృషికేశ్ ముఖర్జీ 'మిలి' లో జయబాధురీ, హృషికేశ్ ముఖర్జీదే 'ఆనంద్' లో రాజేష్ ఖన్నా, కె. రాఘవేంద్రరావు 'జ్యోతి' లో జయసుధ, దాసరి నారాయణరావు 'తిరుపతి' లో రాజబాబు పాత్రలు ఇలాటివేగా?
3. ఊతపదం 'చాలా బాగోదు' బాగున్నప్పటికీ, అలా పాత్ర పరివ్యాప్తం చేస్తున్న ప్రధాన రసం విషాదరసం పాలబడి పేలని బాంబు అయ్యేది కాదు. అగ్రహీరోల కమర్షియల్ సినిమాలు తప్పనిసరిగా అద్భుత రస ప్రధానంగా ఉంటాయన్నదే నిజమైతే, అదిక్కడ తారుమారైంది. 'ముత్యాలముగ్గు' విషాద కథే అయినప్పటికీ ఆ విషాదాన్ని అంతర్లీనంగా ఉంచుతూ, అద్భుత రసాన్ని ప్రధాన రసంగా చేసుకుని, వినోదాత్మక విలువలు పండించి నందుకే కదా అంత పెద్ద విజయాన్ని సాధించింది?
ఇకపోతే, ఈ సినిమాకి ఒక పెద్ద డ్యామేజింగ్ అంశం ఇందాకట్నించీ వెయిటింగ్ లో వుంది- అల్లు అర్జున్ పాత్రకి కథలో దాగి వున్న ఒక అతి ముఖ్య రహస్యం తెలియక పోవడం గురించి! తెలియక, తెలుసుకోవాలనీ ప్రయిత్నించకా, క్లయిమాక్స్ లో మాత్రమే, అదీ వేరే పాత్రలు ఆ రహస్యం వెల్లడించినప్పుడు తెల్లమొహం వేయాల్సిన పరిస్థితి! తన తండ్రి అసలెలా మరణించాడో హీరో పాత్రకి తెలియక పోవడం కంటే విచారకరమైన కథనం ఉంటుందా?
వివరాల్లోకి వెళ్లి తెలుసుకుంటే, ఈ సినిమా తీసే అవసరమే కనపడని భయానక సత్యం బయట పడుతుంది! తండ్రి సత్యమూర్తి రోడ్డు ప్రమాదంలో ఎలా ఎప్పుడు ఎక్కడ మరణించాడో హీరోకి తెలీదు. తెలుసుకోవాలనీ ప్రయత్నించడు. ( తెలుసుకోకుండా ఏ కొడుకూ బతకలేడు అవునా?). బార్సిలోనాలో హీరో బ్యాచిలర్ పార్టీ ఎంజాయ్ చేస్తున్నాడు. ఇక్కడ తండ్రి సత్య మూర్తి రోడ్డు ప్రమాదంలో మరణించాడు ( ఆ స్పాట్ ఆంధ్రా - తమిళనాడు సరిహద్దులో, అంటే విలన్ దేవరాజ్ నాయుడు ఇలాకాలో) .. ఆ ప్రమాదం ఉద్దేశపూర్వకంగా ఒక లారీ వచ్చి గుద్దడం వల్ల జరిగింది( అసలుకి అది దేవరాజ్ నాయుణ్ణి చంపే అతడి ప్రత్యర్ధి కుట్ర) .. ముందుగా సత్యమూర్తి కారుకి ఇంకో కారు ఎదురొచ్చింది, ఆ ప్రమాదాన్ని నివారించి సత్యమూర్తి ఎదుటి కారు దగ్గరికి వెళ్లి విచారిస్తున్నప్పుడు లారీ వచ్చి గుద్దింది. ( ఎదుటి కారులోంచి దిగిన వాళ్ళు సాక్షాత్తూ దేవరాజ్ నాయుడు, అతడి కుమార్తె వల్లి [నిత్యామీనన్] ) ..వీళ్ళని కాపాడే ప్రయత్నంలోనే ప్రాణాలు కోల్పోయాడన్నమాట సత్యమూర్తి- ఇదీ విషయం! ఇంత విషయం హీరోకి తెలీదు!
తండ్రి అక్కడి కెందుకు వెళ్ళాడు, ప్రమాదం గురించి మీడియా ఏమని రాసింది, పోలీసులేమన్నారు, ఆ వేరే కారు, ఆ లారీ ఎవరివి...అన్న ప్రశ్నలు హీరోకి పట్టక పోతే, మృత దేహం తెచ్చుకోవడానికైనా హీరో ఆ ఇలాకా ఆస్పత్రికి వెళ్ళాలి కదా? వెళ్ళ లేదా? మరేం చేశాడు అన్ని విలువలున్న నాన్న కొడుకు? తండ్రి దుర్మరణం కారకుల్ని పట్టుకుని శిక్షించకుండా, ఆయన నీతులు చెప్పుకుని బతికితే ఆయన ఆత్మకి శాంతా?
ఈ ప్రశ్నలు వేసుకుంటే అసలు కథే లేదు, కథే లేకపోయాక ఈ సినిమా తీయాల్సిన అగత్యం కూడా కనపడదు!
తండ్రి మరణ ఘట్టాన్ని ఏకబిగిన ఒకేసారిగా పూర్తిగా చూపకపోవడం, విడతల వారీగా చూపిస్తూ, ముడులు విప్పడం గొప్ప కథనమే కదా అనుకుంటే పొరపాటే. హీరో నుంచి విషయం దాచిపెట్టాక ఏదీ గొప్ప కథనం అవజాలదు. మొత్తం కథా ప్రపంచంలో ఎక్కడ ఏమేం జరుగుతున్నాయో, ఒకప్పుడు కాకపోయినా ఇంకోప్పుడయినా హీరో కి తెలుస్తూ వుండడమే మంచి కథనం. అందుకే అతణ్ణి కథానాయకుడన్నారు.
ఇలా ఆలోచిస్తే సినిమాలు తీయలేమని, ప్రేక్షకులు ఇలాగే చూస్తున్నారనీ అంటే చెప్పేదేమీ లేదు. మొత్తం కథనే null and void చేసే లాజిక్ ని కూడా ప్రశ్నించడం నాన్సెన్స్ అనుకుంటే ఇంకేమీ చెప్పలేం. అన్ని వనరులూ మౌలిక సదుపాయాలూ వున్న వాళ్ళే యాభయ్యేసి కోట్లు ఖర్చు పెట్టి ఇలా సినిమాలు తీస్తే, క్వాలిటీ సినిమాలు ఇంకెవరు తీయాలన్న ప్రశ్న మరోసారి వస్తుంది. ఖచ్చితంగా బయ్యర్ల కోసం క్వాలిటీ సినిమాలు తీయాల్సిన బాధ్యత టాప్ ఫిగర్స్ దే!
'ఎస్' ఫర్ సీక్వెన్సులు లేని స్క్రీన్ ప్లే!
ఏ సినిమా కథకైనా- అదెంత 'సి' గ్రేడ్ సినిమా అయినా సరే, దాని బిగినింగ్- మిడిల్- ఎండ్ అనే విభాగాల రచన ఎలా వున్నాకూడా - స్క్రీన్ ప్లేలో అప్రయత్నంగా ఎనిమిది సీక్వెన్సు లూ వచ్చి పడిపోతాయి!
కానీ ప్రస్తుత సినిమా మొత్తానికి రెండే రెండు సీక్వెన్సు లున్నాయి! ఫస్టాఫ్ లో ఒకటి- సెకండాఫ్ లో ఒకటి మాత్రమే! సాధారణంగా స్క్రీన్ ప్లేలలో బిగినింగ్-మిడిల్- ఎండ్ అనే మూడు విభాగాలూ, వాటిలో ఎనిమిది సీక్వెన్సులూ వుంటాయి. కథనానికుపయోగ పడేవి ఈ ఎనిమిది సీక్వెన్సులే. ఇవి బిగినింగ్ లో రెండు, మిడిల్ లో నాల్గు, ఎండ్ లో రెండు చొప్పున 1 : 2 : 1 నిష్పత్తిలో వుంటాయి ( కింది పటం చూడండి)
కాలపరీక్షకు తట్టుకు నిలబడింది ఈ ఎనిమిది సీక్వెన్సుల కథనమే. ఈ సీక్వెన్సుల పధ్ధతి రీళ్ల నుంచి వచ్చింది. పూర్వకాలంలో హాలీవుడ్ లో కొన్ని సాంకేతిక పరమైన సమస్యల కారణంగా సినిమా రచయితలు కథనాన్ని రీళ్ళుగా విడగొట్టి రాయాల్సి వచ్చేది. ఒక రీలు నిడివి పది నిమిషాలు. ఆ పది నిమిషాల్లో కథనంలో ఒక ఎపిసోడ్ ముగిసేట్టు చూసుకునే వాళ్ళు. సినిమా ఎన్ని రీళ్ళుంటే అన్ని ఎపిసోడ్లు. ఈ రీళ్లే, ఎపిసోడ్లే తర్వాత సీక్వెన్సులుగా మారాయి. రీళ్ల నిడివితో నిమిత్తం లేకుండా ఒక్కో సీక్వెన్స్ పది నుంచి పదిహేను నిమిషాలు చొప్పున ఎనిమిది సీక్వెన్సుల కథనాన్ని అమల్లోకి తెచ్చారు. ఇదీ కాలపరీక్షకు తట్టుకుంది. మన సినిమాల్ని విశ్లేషించి చూసినా ఇదే క్రమం కనపడుతుంది- ఎనిమిది సీక్వె న్సులతో కథ! ఒక్కో సీక్వెన్సు ఒక్కో మినీ మూవీ లా వుంటుంది. అంటే ప్రతీ సీక్వెన్సులోనూ మళ్ళీ బిగినింగ్- మిడిల్- ఎండ్ అనే విభాగాలు తప్పని సరిగా వుంటాయి, అది సరయిన స్క్రీన్ ప్లే అయితే! మహేష్ మంజ్రేకర్ సంజయ్ దత్ తో తీసిన సినిమా 'వాస్తవ్' లో నైతే, సీక్వెన్సులే కాదు- ప్రతీ సీను కూడా ఓ మినీ మూవీయే! ప్రతీ సీనులో కూడా బిగినింగ్- మిడిల్- ఎండ్ ఉంటాయి.
స్క్రీన్ ప్లేలో వుండే ఎనిమిది సీక్వెన్సుల్లో ప్రతీ సీక్వెన్స్ ముగింపూ తర్వాతి సీక్వెన్స్ ప్రారంభానికి నాందిగా వుంటుంది. ఇలా సీక్వెన్సులన్నీ కలిసి ఒక గొలుసు కట్టులా తయారవుతాయి. బిగినింగ్ లో రెండు సీక్వెన్సుల్లో పాత్రల పరిచయాలు, కథా నేపధ్యం, సమస్యకి దారితీసే పరిస్థితుల కల్పనా, సమస్య స్థాపనా జరిగిపోతే చప్పున అరగంట- ముప్పావు గంట లోపల కథ పాయింటు కొచ్చే అవకాశం వుంటుంది. అక్కడ్నుంచీ ఆ సమస్యతో పోరాటంగా మిడిల్ ప్రారంభమై, అది నాల్గు సీక్వెన్సుల్ని కలుపుకుని సంఘర్షనాత్మకంగా ముందుకు దౌడు తీస్తే, వెళ్లి ఎండ్ విభాగపు చివరి రెండు సీక్వెన్సుల్లో పడి క్లయిమాక్స్ కొస్తుంది కథ! ఇదీ మామూలుగా జరగాల్సిన తంతు!
ప్రస్తుత సినిమాలో ఇది పట్టించుకోలేదు. అంటే స్ట్రక్చర్ అవసరం లేదనుకున్నారు. దీంతో పూర్వ కథ చెబుతూ ఎత్తుగడ నుంచీ ఇంటర్వెల్ వరకూ ఒకే సీక్వెన్సుగా- పల్లవి పాత్ర పెళ్లి తంతు పెట్టి నడిపించారు. హీరో ఆ తంతులోంచి బయట పడేటప్పటికి ఇంటర్వెల్ వచ్చేసింది. అలాగే సెకండాఫ్ ప్రారంభం కాగానే దేవరాజ్ నాయుడు ఇల్లు చేరే సీక్వెన్స్ ప్రారంభమై, ఆ ఇంట్లో చేరాకా అక్కడే సెకండాఫ్ ముగించేంత సుదీర్ఘమైన సీక్వెన్స్! 'షోలే' లోకూడా తోడుదొంగలు అమితాబ్-ధర్మేంద్రలు సంజీవ్ కుమార్ పనిమీద అతడి వూళ్ళో అతడి ఇంటికే వెళతారు. కానీ ఇంట్లోనే కథ లాగించేయ్యకుండా బయట రకరకాల సీక్వెన్సులు నడిపిస్తూ బిజీగా వుంటారు.
సిడ్ ఫీల్డ్ స్క్రీన్ ప్లే చెక్ లిస్టులో స్క్రిప్టు దోషాల్లో ఒకటి- కథ సాంతం బయటి కెళ్ళకుండా, ఇంటీరియర్-టు- ఇంటీరియర్-టు- ఇంటీరియర్ గానే సాగడం! ప్రస్తుత సినిమా ఫస్టాపంతా పెళ్లి తంతుతో ఇంటీరియర్-టు- ఇంటీరియర్-టు- ఇంటీరియర్ గానే సాగుతుంది. మళ్ళీ సెకండాఫ్ లో దేవరాజ్ నాయుడు ఇంట్లోనూ ఇంటీరియర్-టు- ఇంటీరియర్-టు- ఇంటీరియర్ గానే మరో పెళ్లి తంతుని కలుపుకుని సాగుతుంది! కంటికీ మెదడుకీ రిలీఫ్ లేని ఒకటే మొనాటనీ! డ్రీం సాంగ్స్ అప్పుడు మాత్రం ఫారిన్ లోకేషన్స్ లో కాస్సేపు అవుట్ డోర్లోకి! ఫస్టాఫ్ లో ఆ పెళ్లి తంతు లోంచి, సెకండాఫ్ లో ఈ దేవరాజ్ ఇంట్లోంచి ఎప్పుడు బయటపడతామా అన్నంత బోరు కొట్టేయ్యడానికే పనికొచ్చాయీ సీక్వెన్సులు! రెండే సీక్వెన్సుల వల్ల కథ ఎక్కడేసిన గొంగళి లా ఉండిపోవడం ఒకటీ. చరిత్రలో రెండు సీక్వెన్సులు పెట్టి సినిమా ఎవ్వరూ తీయలేదు- వాళ్లకి తెలుసు తీస్తే ఏ మౌతుందో!
ఇక ఇంటర్వెల్ పాయింటు బలం గా లేకుండా, పాత సినిమాల్లోలా పస లేని పాత ఛాలెంజితో ముగియడానికీ, క్లయిమాక్స్ కూడా తేలిపోవడానికీ, హీరోకి తన నాన్న ఎలా మరణించాడో సమాచారం లేకపోవడమే ప్రధాన కారణం. ఇదలా ఉంచితే, అన్ని నైతిక విలువల గురించి చెప్పే వాడు ఇంటర్వెల్లో అంత అనైతికంగా ఆ ఛాలెంజి ఎలా చేస్తాడు! ఇది ఇంటర్వెల్ ఘట్టాన్ని బలహీన పర్చలేదా?
ఇండియన్ స్క్రీన్ ప్లే మీద పుస్తకం రాసిన జిల్ నోమ్స్ ప్రసిద్ధ హిందీ రచయిత సాగర్ సర్హదీ ని అడిగాడు- మీరు స్క్రీన్ ప్లేలని త్రీ యాక్ట్స్ లో రాస్తారా అని. లేదన్నాడు సర్హదీ. ఇంటర్వెల్, క్లయిమాక్సు ఈ రెండూ బలంగా వచ్చేట్టు పాత్రని డ్రైవ్ చేస్తానన్నాడు!
ప్రస్తుత సినిమాలో దర్శకుడు కథని హీరో డ్రైవ్ చేయడానికి ఒప్పుకోలేదు. ఎందుకంటే హీరో డ్రైవ్ చేస్తే అతను తండ్రి మరణ రహస్యాన్ని ఎక్కడ ఏకి పీకుతాడో నని! పైగా తన నీతితో ఇంటర్వెల్ సీన్ని ఎక్కడ తారుమారు చేస్తాడో నని! అందుకని దర్శకుడు రూల్స్ కి విరుద్ధంగా, కథే హీరోని నడిపించుకు పోయేలా చిత్రణ చేశాడు. అంటే దర్శకుడు తన కథా సౌలభ్యం కోసం కథని హీరో పాత్ర నడపనియ్యకుండా, కథే హీరో పాత్రని నడిపించేలా రివర్స్ లో రావడంతో, ఆ పాత్ర కాస్తా పాసివ్ సుడిగుండం లో పడి మరీ ఆర్ట్ సినిమా పాత్రలా నిస్తేజంగా తయారయ్యింది!
ఇక పోతే కురుక్షేత్రం లో అర్జునుడున్నట్టు ఫ్యాక్షన్ పోరులో ఇరుక్కున్న హీరో స్వగతం ( వాయిసోవర్) తో ప్రారంభమయ్యే సినిమా, దాదాపు ఇరవై నిమిషాలూ ఎడతెగని ఆ స్వగతమూ, దాని తాలూకు మాంటేజెస్ తో ఉపోద్ఘాతంగా సాగడం కూడా చరిత్రలో ఎరుగని దుర్విన్యాసమే. సినిమా క్రాఫ్ట్ న్యూస్ రీల్ క్రాఫ్ట్ లా ఉంటుందా?
ఈ ఉపోద్ఘాతపు మాంటేజెస్ లో కూడా ఒకే సీను ను తర్వాత తండ్రి పాత్ర ప్రకాష్ రాజ్ ని చంపేసి, ఆ పాత్ర ఉన్నత విలువలగురించి డైలాగుల్లో చెప్పుకు రావడం, ప్రేక్షకులకి ప్రత్యక్షానుభవాన్నివ్వని అసమగ్ర చిత్రణ కింద తేలిపోయింది. మనిషిని సరిగ్గా చూపించకుండా అతడి గొప్పతనం గురించి ఎంత చెప్పుకున్నా అది స్వోత్కర్షగానే మిగిలిపోతుంది తప్ప ఫీల్ వుండదు.
ఒక అసంబద్ధ కామెడీని నడపాలంటే ఆ కామెడీ పుట్టడానికి కారణమైన పాయింటు అర్ధవంతంగా వుండాలని అరిస్టాటిల్ చెప్తాడు. అంటే పాయింటు అర్ధవంతంగా వున్నప్పుడు దాన్నాధారం చేసుకుని ఎంత అసంబద్ధ (అబ్సర్డ్) హాస్యా న్నైనా సృష్టించ వచ్చన్నమాట. పాయింటే అర్ధవంతంగా లేనప్పుడు ఏ హాస్యాన్నీ సృష్టించ లేమన్నమాట. అలాగే సినిమా కథకి అయిడియా- లేదా కాన్సెప్ట్ అన్ని విధాలా ఫూల్ ప్రూఫ్ గా, బులెట్ ప్రూఫ్ గా ఉంటేనే తర్వాత కథనంలో కొన్ని లోపాలైనా క్షమార్హ మౌతాయి. తండ్రి చనిపోతే బజార్న పడ్డ కుటుంబం ఈ కాన్సెప్టు అంత పకడ్బందీగా ఉందా?
ఏ అప్పులోళ్ళూ ఆస్తులు లాక్కోరు. కంపెనీల్ని మూత పెట్టరు. ఆ అధిపతి కుటుంబాన్నే కాదు, కంపెనీల్లో వందలాది ఉద్యోగుల్నీ వీధిన పడెయ్య లేరు. చట్టాలు అలాలేవు. ఆ కొడుకు తండ్రి పాటించిన విలువల్నేకాదు, తండ్రి చేసిన వ్యాపారాన్నీ నిలబెట్టడం కూడా తన బాధ్యతగా గుర్తించాల్సి వుంటుంది. ఈ తన హక్కుని ఎవ్వరూ కాదనలేరు. వ్యాపారాలని తన అదుపులోకి తెచ్చుకుని నెమ్మదిగా అప్పులు తీర్చవచ్చు. ఏవో విలువలంటూ గొప్పకి పోయి తన మీద ఆధారపడ్డ అమాయక కుటుంబ సభ్యుల్ని తనతో బాటు వీధి పాల్జేసే హక్కుమాత్రం ఎప్పటికీ లేదు గాక లేదు, అది నైతిక విలువ కాదు!
అలాటి విలువల సంరక్షకుడైతే, నకిలీ పత్రాలు తీసుకుని దేవరాజ్ ఇంట్లోంచి అసలీ పత్రాలు కొట్టుకు వచ్చే నీతి మాలిన పని చేయడానికే బయల్దేరి వెళ్ళడు సెకండాఫ్ లో. ఆ వివాదమేంటో చట్ట ప్రకారమే తేల్చుకుంటాడు.
ఈ సినిమాలో ఇప్పుడెవరికీ పట్టని ఆ విలువల ఘోషేమిటో గానీ, తత్వవేత్త జిడ్డు కృష్ణమూర్తి మాత్రం వాస్తవ దృష్టితో ఒక్కటే చెప్తాడు- - నీ సంస్కృతీ, నీ సాంప్రదాయం, కట్టుబాట్లు, సెంటిమెంట్లు, నీతీనిజాయితీలూ, తొక్కా తోలూ అన్నీ తీసి నీ ఇంట్లో పెట్టుకో! బయటి కెళ్తే మాత్రం సమాజం ఇలా వుంటుంది – ఎలా? యాంబిషన్, సెల్ఫిష్ నెస్, జెలసీ, పవర్ –ఈ నాల్గు! ఈ నాల్గు చక్రాలు సమాజాన్ని నడిపిస్తూంటాయ్! వీటిని ఎదుర్కోవడానికి నీ ఆట నువ్వాడుకో..
sinima script & rivyuu : rivyuu..
rachana –darsakatvam : trivikram
allu arjun, samanta, nitya meenan, prakash raj, rajendra prasad, upendra, sneha, brahmanandam, emmes, aly taditarulu.
sangeetam : devishree prasad kemera : prasad moorella
byanar : harica and hasini criations
nirmaata : es. radhakrishna
vidudala : eprel 9, 2015 sensar : U/A
kutumba kathaa chitraalu kuudaa parinaamam chendaayi. tiragamota kathalaki pratigaa 'manam', 'drushyam' lanti agrataaraagana kutumba kathaa chitraala ghana vijayaalni chusham. katho paatro kottadanamto koodukuni unnappude ilati ghana vijayaalu ee kaalamlo saadhyamayyaayi. rendoo paata tiragamothe ayinappudu cragey combinationlu kuudaa kapade paristhiti kanpinchadam ledu. ilati bhari sinimaalni gattekkinchaalante tappanisarigaa adhi killar story ayivundaali. baxafice vasoollani ekkadikakkada kill chesi tinese kathani killar story antaaru. cony aa killar story kuudaa bakasurudila kalekshanlani aaraginchaalante daani seekvensulni screen play diga mingi koorchokudadu- idhi kaman sense. okkokkappudu gatha sinima suxes hangovar lonchi bayatiki ralenappudu ilati alasatvam vachestundi. deeni moolyam bhaareegaane chellinchukovalsi vuntundi. 'attaarintiki daredi' meedi mamakaaraanni champukoleka 'abbai viluvalaki vaelyuu edhi' gaa teeyaalanukunnappudu 'shole- shan' la sangathe punaraavrutamavaka tappademo anivaaryamgaa..
allu arjun- trivikram oka cragey combination anukunnaru abhimaanulu. aa hushaarutho theaterlaki velte ilati cinemalo undaalsina kik – pep – punch – yooth appil modalainavaatini ayomayamgaa vetukkovalsina paristhiti. anni apara vanarulu kaligivunde big shatsey comersial cinimani comersial cinemalaga teeyaleka pothe inkevaru teeyaalanna prasna vastundi.
big comersials loo kathani aasinchakuudadanee varakaite elago sardukupovacchu. cony comersial viluvalni kuudaa aasinchakuudadu annattugaa sinima teeyadam maatram daaruname.
heero annaka d falt gaa anni sadgunaaluu, viluvale vuntaayi- inka tandri nunchi nerchukunna viluvalantuu godavemiti? asalu ee sinimaki entho atyavasaramunna comersial viluvalaki oo namaskaram petti, tana tandri viluvalantuu pattuku pakulade ee koduku katha asalela terakekkindo osaari chuddam!
'vi' far viluvala gurinchi paataalu!
viraj anand ( allu arjun ) andhra- tamilanadu sarihaddulooni oka graamamlo pratyardhi devaraj nayudu ( upendra ) mutaatho nuvwa- nena annattunna teevra porata ghattamlo vunnappudu, kshanamaagi tanagurinchi alochinchukovadam modaledataadu ( aa samayamlo adela kudurutundani adagavaddu) aa aalochanale atadi mottam katha. atadi swagatamlo flash byak. daani prakaaram tanu satyamurthy ( prakash raj ) ane satyavantudaina vyapara vetta koduku. tanaki talli ( pavitra kishor ), anna (vennela kishor ), vadina ( sindhu tulaanii ) vaalla koothuruu kutumba sabhyulugaa vuntunnaaru. moodondala kotla vyapara saamraajyaaniki adhipati ayina tandri satyamurthy adigina vaallaki ledanakunda saayam chestuntadu. dabbu kante manava sambandhaalu viluvainavi anna atadi nammakaanni viraj puniki puchukuntaadu. tandrikunna vyaparam pattakunda jalsaga tirige iravai yedella tanaki pallavi ( adaa sharma ) thoo nischitaardham kuudaa jarugutundi. deenni puraskarinchukuni batchiler paarteeki barsilona velli barlo enjay chestunnappudu, roddu pramaadamlo tandri maranavaarta shaking gaa tagultundi. tirigi vaste annaki aa tandri maranamtho mathi chalinchi, vyaparam kuppakuuli aastulu appulolla param cheyalsina paristhiti. cheyakunda ipy petti eggotta vachhu. cony tandri viluvalu avikavu. deentho aastipaastulu vadulukuni kutumba sabhyulatho roddu meedikostaadu. ee paristhititho pelli kuudaa cancill avutundi.
oka frend naduputunna eevent manage ment companylo aa frend prodbalamtho cheratadu. alaa oo pelli panula nirvahanaki oka chotiki vellesariki aa pelli koothuru pallave ani telustundi. idhi kuudaa orchukuntaadu. akkada ide pelliki vachina pallavi frend shugar vyaadhi samira ( saamanta) thoo premalo padataadu. eeme evaro kaadu- tandriki baddha satruvaina saambasivaraavu ( rajendraprasad) koothure. modata ee premaki sasemira anna itanu oka idia tatti sharatu pedataadu. daani prakaaram satyamurthy tanako litigation land anta gattaadu. sagam land kabja chesina devaraj nayudu daggara aa sagam land taaluuku patraalunnaayi. avi teesukoste samira nicchi pelli chestaanantaadu saambasivaraavu. devaraj nayudu factionistu. athi kroorudu. aina sare itadi daggarnunchi aa kaagitaalni falana ee gaduvulogaa teesukostaanani savalu visiri vellipotaadu viraj.
idhee vishayam. ikkadninchii itanu nestam parandhaamayya ( aly) thoo kalisi aa devaraj nayudintlo ela pagavesadu, akkada oka daadilo devaraj ni kapadi ela aa patraalaki maargam sugamam chesukunnadu, deeniki devaraj tana chellelu valli ( nitya meenan) ni pelli chesukovalani pettina sharatutho ela irukuna paddaadu- ivannee ela tana viluvala aadhaarita vyuha prativyuuhaalatoe parishkarinchukunnaaduu, tandri paruvu pratishtalni ela nilabettaaduu annadi ee secondaph katha.
'ee' far ekanamical arjun!
sinima praarambhinchindi modalu penu vishaadaanni mostunna heero paatra avadam chetha allu arjun maarku vilakshana natanaki askarame lekunda poyindi. emante buddhipurvakamgaa paatra sthaayiki digi vachi pooshinchinattu state mentlu. ilati neelaki digina paatralu poshinchaalante inta bhari budget sinima teeyanavasaram ledu- bhari sinima bhari vinyaasaalne korukuntundi. amir khan okappudu natinchina 'rakh' ( boodida) lanti af beat sinima teesukovachhu takkuva budget loo. venkatesh doun play chesina paatratho 'drushyam' kuudaa ilati kovaki chendinade budget paramgaanuu. idhi prayogaalu chesinappati sangati. kaanappudu bayyarlandaru enno aasalu pettukuni risk teesukune ilati big comersials loo imagi mekovarlu antuu prayogaalu cheyyane koodadu.
paatrani batte natana kabatti, ee paatraki kutumba vishaadam, baruvu baadhyatale gakunda, adanamgaa astamaanam aa chanipoyina tandri naamasmaranato, aayanagaari viluvala japame avadamtho, kudelaipoyindi paatra. kabatti deeniki taggatte podupugaane tana maarku vinyaasaalni vadukovalsi vachindi. kaamedeeki, allariki, chilipi tanaalakii annitikee ekaanami patinchalsi vachindi. prekshakulu tananunchi edaithe aasistaaro adhi ivvaleni gaambheeryaanni paatraparamgaa pulumukovalsi vachindi.
andari jeevitaallo eppudo okappudu tandrulu chanipothune vuntaaru. antamaatraana tandrula absession thoo batikeyadamena? inko dhyasa undadaa? heero annaki aa tandritho vunna anta baleeyamaina bandhamemito chuupaleedu gaanee, tandri maranamtho atanni matisthimitam kolpoina vadila chuupinchu kocharu. heero kuudaa itadikemi teesiponattu nityam tandri naamasmarana thoo, viluvala japamtho maanasikamgaa absesive compulsive disarder ki lonainatte pravartistunnaadu. tandri chanipoyaka, aayana viluvalento cheppesi akkaditho aa philasaphini heero inner werald ki parimitam chesivunte, heero outer werald loo swechhaajiivi aipoyevadu. ee character arc chaitanyavantamaina comersial sinima kathanaani kentho avasaram. paatra chitrana debba tine samasye ledu. tatphalitamgaa rakarakaala vinyaasaalatoe prekshakulni aakattukune vaadu.
oka suffi kathalo okadu tanaki ee sancheelo chirigina battalu tappa jeevitamlo emi migalledani, anandame lekunda poindanii edustu vunte, idhi gamaninchina inkokadu aa sanchi laakkuni paaripotaadu. veedu inkinta ghoramgaa edustu ventapadithe dooramgaa podallo aa sanchi kanpistundi. daanni praanamlo praanamlaa podivi pattukuni- naa sanchi naaku dorikindi, naa sanchi naaku dorikindoch - ani aanandabharitudai arustaadu. idhi gamanistunna sanchi laakkunna vaadu- vedhavaki ippudu telisivacchindi anandamante ento!- anukuntaadu. entha chinna charyatho entha pedda jeevita satyam? alluarjun paatra kuudaa tana inner philasaphini outer werald loo, inta punch vunna haasya dhoranilo vinodaanni pandistuu akkadakkada cheppi undochu.
lona vishaadaanni daachukuni paiki husharuga tiriginappude adhi dimentions thoo kuudina interesting caractor avutundi. lekapothe singil shed loo flat caractor laa undipotundi. ikkadem jarigi vundalsindante, chivara kharlo matrame cliamax loo- tanatho aatalaadukunna vaallakee , tandrini parihasinchina vaallakee, klaasu peekuthuu okesari tandri nunchi puniki puchukunna tana philasaphini tetatellam jesivunte saripoyedi. oka active paatragaa tanu paalpadina rakarakaala charyalaki chivarlo matrame vivarana nistuu, tana inner philasaphini velladinchi kathani sum-up chesi vunte..
1. pratidaanikii ramayana mahaabhaarataala utankimpulu tappevi. ee darsakudi abhimana darsakudu, rachayitalaina baapu- ramanalu kuudaa entha raama bhaktulai ramayananne marchi marchi cinimaalu teesinaa ekkada ramayanam lonchi koteshanle cheppaledu. adhi prekshakulu feelayyettu sannivesa kalpana chesaru. prekshakulu telivitakkuva vaallanukuni ramude mannado, seetha emannado inka paataalu cheppaledu. adhi prekshakulu feelayye sab text ane srujanaatmaka angam vunna class criation, idhi sab text migalchani, prekshakulni visiginche neetisuutraalatoe mettu digina 'bi' grade moovee cheshta matrame.
2. allu arjun paatra tana kutumba sabhyulatho alaa vishaadabharita vaataavaranamto kakunda sarada sarada seenlu lakkochedi. vishaadam tanaloonuu vundi. ayithe vaalla vishaadaanni maripinchadaaniki navvulu pandiste paatremi debba tinipodugaa? hrishikesh mukharji 'mili' loo jayabadhuri, hrishikesh mukharjeede 'anand' loo rajesh khanna, ke. raghavendrarao 'jyoti' loo jayasudha, dasari narayanarao 'tirupati' loo rajababu paatralu ilaativegaa?
3. ootapadam 'chala bagodu' bagunnappatiki, alaa paatra parivyaaptam chestunna pradhaana rasam vishaadarasam palabadi paelani baambu ayyedi kaadu. agraheerola comersial cinimaalu tappanisarigaa adbhuta rasa pradhaanamgaa untayannade nijamaithe, adikkada taarumaaraindi. 'mutyaalamuggu' vishaada kathe ayinappatiki aa vishaadaanni antarleenamgaa unchutuu, adbhuta rasaanni pradhaana rasamgaa chesukuni, vinodaatmaka viluvalu pandinchi nanduke kada anta pedda vijayaanni saadhinchindi?
ikapothe, ee sinimaki oka pedda damaging amsam indaakatninchii vaiting loo vundi- allu arjun paatraki kathalo daagi vunna oka athi mukhya rahasyam teliyaka povadam gurinchi! teliyaka, telusukovalani prayitninchakaa, cliamax loo matrame, adhee vere paatralu aa rahasyam velladinchinappudu tellamoham veyalsina paristhiti! tana tandri asalela maraninchaado heero paatraki teliyaka povadam kante vichaarakaramaina kathanam untundaa?
vivaraalloki velli telusukunte, ee sinima teese avasarame kanapadani bhayanaka satyam bayata padutundi! tandri satyamurthy roddu pramaadamlo ela eppudu ekkada maraninchaado heeroki teleedu. telusukovalani prayatninchadu. ( telusukokunda e kodukuu batakaledu avuna?). barsilonalo heero batchiler party enjay chestunnadu. ikkada tandri satya muurti roddu pramaadamlo maraninchaadu ( aa spat andhra - tamilanadu sarihaddulo, ante vilan devaraj nayudu ilaakaalo) .. aa pramaadam uddesapurvakamgaa oka lari vachi guddadam valla jarigindi( asaluki adhi devaraj naayunni champe atadi pratyardhi kutra) .. mundugaa satyamurthy kaaruki inko kaaru edurochindi, aa pramaadaanni nivaarinchi satyamurthy eduti kaaru daggariki velli vichaaristunnappudu lari vachi guddindi. ( eduti kaarulonchi digina vaallu saakshaattuu devaraj nayudu, atadi kumarte valli [nityaminan] ) ..veellani kapade prayatnamlone praanaalu kolpoyadannamata satyamurthy- idhee vishayam! inta vishayam heeroki teleedu!
tandri akkadi kenduku vellaadu, pramaadam gurinchi media emani rasindi, polisulemannaru, aa vere kaaru, aa lari evarivi...anna prasnalu heeroki pattaka pothe, mruta deham techukovadanikaina heero aa ilaka aaspatriki vellaali kada? vella leda? marem cheshaadu anni viluvalunna naanna koduku? tandri durmaranam kaarakulni pattukuni sikshinchakundaa, aayana neetulu cheppukuni batikite aayana aatmaki saantaa?
ee prasnalu vesukunte asalu kathe ledu, kathe lekapoyaka ee sinima teeyaalsina agatyam kuudaa kanapadadu!
tandri marana ghattaanni ekabigina okesaarigaa puurtigaa chupakapovadam, vidatala vaareegaa chuupistuu, mudulu vippadam goppa kathaname kada anukunte porapate. heero nunchi vishayam dachipettaka edhee goppa kathanam avajaaladu. mottam kathaa prapanchamlo ekkada emem jarugutunnayo, okappudu kakapoyina inkoppudayina heero ki telustuu vundadame manchi kathanam. anduke atanni kathaanaayakudannaaru.
ilaa aalochiste cinimaalu teeyalemani, prekshakulu ilaage chustunnarani ante cheppedemi ledu. mottam kathane null and void chese lajic ni kuudaa prasninchadam nansens anukunte inkemi cheppalem. anni vanaruluu moulika sadupaayaaluu vunna vaalle yabhayyesi kotlu kharchu petti ilaa cinimaalu teeste, kwality cinimaalu inkevaru teeyaalanna prasna marosari vastundi. khachitamgaa bayyarla kosam kwality cinimaalu teeyaalsina baadhyata tap figars dhee!
'es' far seekvensulu laeni screen play!
e sinima kathakainaa- adenta 'si' grade sinima aina sare, daani bigining- midil- end ane vibhaagaala rachana ela vunnakuda - screen plaelo aprayatnamgaa enimidi seekwensu luu vachi padipotayi!
cony prastuta sinima mottaaniki rende rendu seekwensu lunnai! fastaf loo okati- secondaph loo okati matrame! saadhaaranamgaa screen plaelalo bigining-midil- end ane moodu vibhaagaaluu, vaatilo enimidi seekvensuluu vuntaayi. kathanaanikupayoga padevi ee enimidi seekwensule. ivi bigining loo rendu, midil loo naalgu, end loo rendu choppuna 1 : 2 : 1 nishpattilo vuntaayi ( kindi patam chudandi)
kaalapareekshaku tattuku nilabadindi ee enimidi seekvensula kathaname. ee seekvensula padhathi reella nunchi vachindi. poorvakaalamlo halivud loo konni saanketika paramaina samasyala kaaranamgaa sinima rachayitalu kathanaanni reellugaa vidagotti rayalsi vachedi. oka reelu nidivi padi nimishaalu. aa padi nimishaallo kathanamlo oka episod mugisettu chusukune vaallu. sinima enni reellunte anni episodlu. ee reelle, episodle tarvaata seekvensulugaa marai. reella nidivitoe nimittam lekunda okko seakwens padi nunchi padihenu nimishaalu choppuna enimidi seekvensula kathanaanni amalloki tecchaaru. idhee kaalapareekshaku tattukundi. mana sinimaalni vislaeshinchi chusina ide kramam kanapadutundi- enimidi seekwe nsulatho katha! okko seekwensu okko minee moovee laa vuntundi. ante pratee seekvensuloonuu mallee bigining- midil- end ane vibhaagaalu tappani sarigaa vuntaayi, adhi sarayina screen play ayithe! mahesh manjrekar sanjay dath thoo teesina sinima 'vastav' loo naithe, seekwensule kaadu- pratee seenu kuudaa oo minee mooveeye! pratee seenulo kuudaa bigining- midil- end untaayi.
screen plaelo vunde enimidi seekwensullo pratee seakwens mugimpuu tarvaati seakwens praarambhaaniki naandigaa vuntundi. ilaa seekvensulanni kalisi oka golusu kattula tayaaravutaayi. bigining loo rendu seekwensullo paatrala parichayaalu, kathaa nepadhyam, samasyaki daariteese paristhitula kalpana, samasya sthaapanaa jarigipothe chappuna araganta- muppavu ganta lopala katha paayintu koche avakaasam vuntundi. akkadnunchii aa samasyatho poraatamgaa midil praarambhamai, adhi naalgu seekvensulni kalupukuni sangharshanaatmakamgaa munduku daudu teeste, velli end vibhagapu chivari rendu seekwensullo padi cliamax kostundi katha! idhee maamuulugaa jaragaalsina tantu!
prastuta cinemalo idhi pattinchukoledu. ante structure avasaram ledanukunnaru. deentho puurva katha chebutuu ettugada nunchi intervel varakuu oke seekwensugaa- pallavi paatra pelli tantu petti nadipinchaaru. heero aa tantulonchi bayata padetappatiki intervel vachesindi. alaage secondaph praarambham kagane devaraj nayudu illu chere seakwens praarambhamai, aa intlo cheraka akkade secondaph muginchenta sudeerghamaina seakwens! 'shole' lokuda thodudongalu amitab-dharmendralu sanjiv kumar panimeeda atadi voollo atadi intike velataaru. cony intlone katha lagincheyyakunda bayata rakarakaala seekvensulu nadipistuu bijiga vuntaaru.
sid feald screen play chec listulo scriptu doshaallo okati- katha saantam bayati kellakunda, interiar-tu- interiar-tu- interiar gaane saagadam! prastuta sinima fastapanta pelli tantutho interiar-tu- interiar-tu- interiar gaane saagutundi. mallee secondaph loo devaraj nayudu intloonuu interiar-tu- interiar-tu- interiar gaane maro pelli tantuni kalupukuni saagutundi! kantikee medadukee releaf laeni okate monatani! dreem sangs appudu maatram farin lokeshans loo kassepu avut dorloki! fastaf loo aa pelli tantu lonchi, secondaph loo ee devaraj intlonchi eppudu bayatapadatama annanta boru kotteyyadaanike panikochayi seekvensulu! rende seekvensula valla katha ekkadesina gongali laa undipovadam okati. charitralo rendu seekvensulu petti sinima evvaruu teeyaledu- vaallaki telusu teeste e mouthundo!
ika intervel paayintu balam gaa lekunda, paata cinemallola pasa laeni paata chaalenjito mugiyadaanikii, cliamax kuudaa telipovadaniki, heeroki tana naanna ela maraninchaado samacharam lekapovadame pradhaana kaaranam. idalaa unchithe, anni naitika viluvala gurinchi cheppe vaadu intervello anta anaitikamgaa aa chalenji ela chestaadu! idhi intervel ghattaanni balaheena parchaleda?
indian screen play meeda pustakam raasina jil nomes prasiddha hindi rachayita sagar sarhadi ni adigaadu- meeru screen plaelani tree acts loo rastara ani. ledannadu sarhadi. intervel, cliamacsu ee rendoo balangaa vachettu paatrani drive chestaanannaadu!
prastuta cinemalo darsakudu kathani heero drive cheyadaaniki oppukoledu. endukante heero drive cheste atanu tandri marana rahasyaanni ekkada eki peekutaado nani! paiga tana neethitho intervel seenni ekkada taarumaaru chestado nani! andukani darsakudu rools ki viruddhamgaa, kathe heeroni nadipinchuku poyela chitrana cheshaadu. ante darsakudu tana kathaa soulabhyam kosam kathani heero paatra nadapaniyyakunda, kathe heero paatrani nadipinchela revers loo raavadamtho, aa paatra kasta passiv sudigundam loo padi mari art sinima paatralaa nistejamgaa tayaarayyindi!
ika pothe kurukshetram loo arjunudunnattu faction porulo irukkunna heero swagatam ( vaisover) thoo praarambhamayye sinima, daadaapu iravai nimishaaluu edategani aa swagatamuu, daani taaluuku mantages thoo upodghaatamgaa saagadam kuudaa charitralo erugani durvinyasame. sinima craft neus real craft laa untundaa?
ee upodghaatapu mantages loo kuudaa oke seenu nu tarvaata tandri paatra prakash raj ni champesi, aa paatra unnata viluvalagurinchi dailagullo cheppuku ravadam, prekshakulaki pratyakshaanubhavaanni asamagra chitrana kinda telipoyindi. manishini sarigga chupinchakunda atadi goppatanam gurinchi entha cheppukunna adhi swothkarshagaane migilipotundi tappa feel vundadu.
oka asambaddha kaamedeeni nadapalante aa comedy puttadaaniki kaaranamaina paayintu ardhavantamgaa vundaalani aristatil cheptaadu. ante paayintu ardhavantamgaa vunnappudu daannaadhaaram chesukuni entha asambaddha (absard) hasya nnaina srushtincha vachannamata. payinte ardhavantamgaa lenappudu e hasyanni srushtincha lemannamata. alaage sinima kathaki aidia- leda consept anni vidhala phool proof gaa, bulet proof gaa untene tarvaata kathanamlo konni lopalaina kshamarha mouthaayi. tandri chanipothe bajarna padda kutumbam ee conseptu anta pakadbandiigaa undaa?
e appulolluu aastulu lakkoru. kampeneelni mootha pettaru. aa adhipati kutumbaanne kaadu, companyllo vandalaadi udyogulnee veedhina padeyya leru. chattaalu alalevu. aa koduku tandri paatinchina viluvalnekaadu, tandri chesina vyaapaaraannii nilabettadam kuudaa tana baadhyatagaa gurtinchalsi vuntundi. ee tana hakkuni evvaruu kaadanaleru. vyaapaaraalani tana adupuloki tecchukuni nemmadigaa appulu teerchavachhu. evo viluvalantuu goppaki poyi tana meeda aadhaarapadda amayaka kutumba sabhyulni tanatho baatu veedhi paljese hakkumaatram eppatiki ledu gaaka ledu, adhi naitika viluva kaadu!
alati viluvala samrakshakudaite, nakili patraalu teesukuni devaraj intlonchi asali patraalu kottuku vache neethi maalina pani cheyadaanike bayalderi velladu secondaph loo. aa vivaadamento chatta prakarame telchukuntaadu.
ee cinemalo ippudevarikii pattani aa viluvala ghoshemito gaanee, tatvavetta jiddu krishnamoorthy maatram vaastava drushtitho okkate cheptaadu- - nee samskrutii, nee saampradaayam, kattubaatlu, centimentlu, neetheenijaayitheeluu, tokka tholuu annee teesi nee intlo pettuko! bayati kelte maatram samajam ilaa vuntundi – ela? ambision, selfish ness, jelasi, paver –ee naalgu! ee naalgu chakralu samaajaanni nadipistuntay! veetini edurkovadaaniki nee aata nuvvaduko..